b'\n_START_ARTICLE_\nRadio Uptown\n_START_PARAGRAPH_\nRadio Uptown er en radiostation, der i 2003 blev opk\xc3\xb8bt af SBS Radio, der ogs\xc3\xa5 ejer The Voice og TV Danmark._NEWLINE_Stationen sendte i K\xc3\xb8benhavn p\xc3\xa5 103.9 MHz, men m\xc3\xa5tte kort f\xc3\xb8r den blev opk\xc3\xb8bt af SBS Radio skifte frekvens til 105.4 MHz som en f\xc3\xb8lge af etableringen af det nye FM5 sendenet til Sky Radio._NEWLINE_Radio Uptown blev grundlagt af Glenn Lau Rentius efter han havde forladt radiostationen The Voice. F\xc3\xb8rst som to sidel\xc3\xb8bende radiostationer, den mere rockede og r\xc3\xa5 Downtown der sendte fra Frederiksberg p\xc3\xa5 107.9 MHz og den mere poppede Uptown, der sendte fra J\xc3\xa6gersborg Vandt\xc3\xa5rn p\xc3\xa5 103.9 MHz. De f\xc3\xb8rste studier l\xc3\xa5 p\xc3\xa5 Ordrup Jagtvej og senere flyttede Radio Uptown ind i Boltens G\xc3\xa5rd, i de lokaler der i dag huser diskoteket NASA, og derefter til Ny \xc3\x98stergade. _NEWLINE_Stationen flyttede til Ny \xc3\x98stergade for at im\xc3\xb8dekomme kravene om mere plads \xe2\x80\x93 i forbindelse med etableringen af Radio 2. _NEWLINE_I 2009 blev varem\xc3\xa6rkerettighederne til Radio Uptown erhvervet af Kasper Kr\xc3\xbcger, der \xc3\xa5ret efter etablerede Uptown TV som en musik tv-kanal med udelukkende danske musikvideoer.\n_START_SECTION_\nAndre vigtige personer\n_START_PARAGRAPH_\nHenrik Bebe \xe2\x80\x93 der etablerede studier og sendeforbindelser fra Ny \xc3\x98stergade. _NEWLINE_Lars Jul \xe2\x80\x93 reklameproducer'